title: 2005/521/EB: 2004 m. lapkričio 22 d. Tarybos sprendimas dėl Europos bendrijos ir Serbijos ir Juodkalnijos pagrindų susitarimo dėl Serbijos ir Juodkalnijos dalyvavimo Bendrijos programose bendrųjų principų pasirašymo

text:
22.7.2005

               LT

               Europos Sąjungos oficialusis leidinys

               L 192/28

         TARYBOS SPRENDIMAS
   2004 m. lapkričio 22 d.
   dėl Europos bendrijos ir Serbijos ir Juodkalnijos pagrindų susitarimo dėl Serbijos ir Juodkalnijos dalyvavimo Bendrijos programose bendrųjų principų pasirašymo
   (2005/521/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 13, 71, 80, 95, 127, 137, 149, 150, 151, 152, 153, 157, 166, 175, 280 ir 308 straipsnius kartu su jos 300 straipsnio 2 dalies pirmos pastraipos antru sakiniu,
   atsižvelgdama į Komisijos pasiūlymą,
   kadangi:

               (1)(2)

               Komisija Bendrijos vardu vedė derybas su Serbija ir Juodkalnija dėl pagrindų susitarimo dėl Serbijos ir Juodkalnijos dalyvavimo Bendrijos programose bendrųjų principų.Atsižvelgiant į susitarimo vėlesnį sudarymą, 2004 m. spalio 4 d. parafuotas susitarimas turėtų būti pasirašytas,

         NUSPRENDĖ:
   Vienintelis straipsnis
   Atsižvelgiant į susitarimo vėlesnį sudarymą, Tarybos pirmininkas įgaliojamas paskirti asmenį, įgaliotą Bendrijos vardu pasirašyti Europos bendrijos ir Serbijos ir Juodkalnijos pagrindų susitarimą dėl Serbijos ir Juodkalnijos dalyvavimo Bendrijos programose bendrųjų principų.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

   Europos bendrijos ir Serbijos ir Juodkalnijos
   PAGRINDŲ SUSITARIMAS
   dėl Serbijos ir Juodkalnijos dalyvavimo Bendrijos programose bendrųjų principų
   EUROPOS BENDRIJA (toliau – Bendrija)
   ir
   SERBIJA IR JUODKALNIJA,
   toliau – Susitariančiosios Šalys,
   KADANGI:

               (1)

               2002 m. gruodžio mėn. Kopenhagos Europos Vadovų Taryba patvirtino Vakarų Balkanų valstybių, kaip galimų kandidačių, Europos perspektyvą ir pabrėžė esanti pasiryžusi paremti jų pastangas suartėti su Europos Sąjunga.

               (2)

               2003 m. birželio mėn. Salonikų Europos Vadovų Taryba pripažino, kad Vakarų Balkanų valstybių Europos kursas iki pat jų įstojimo bus pagrįstas stabilizacijos ir asociacijos procesu, ir patvirtino „Salonikų darbotvarkę Vakarų Balkanų valstybėms: Europos integracijos link“, kuria siekiama toliau stiprinti ES ir Vakarų Balkanų valstybių išskirtinius ryšius remiantis plėtros patirtimi.

               (3)

               Salonikų darbotvarkėje Vakarų Balkanų valstybės buvo pakviestos dalyvauti Bendrijos programose ir agentūrose, joms taikant šalių kandidačių dalyvavimui nustatytus principus, kad šios šalys ir jų gyventojai susipažintų su ES politikos kryptimis bei darbo metodais ir būtų tvirčiau susietos su ES bei paskatintos toliau žengti Europos integracijos keliu.

               (4)

               Serbija ir Juodkalnija išreiškė norą dalyvauti keliose Bendrijos programose.

               (5)

               Konkrečios sąlygos, įskaitant finansinį įnašą, susijusios su Serbijos ir Juodkalnijos dalyvavimu kiekvienoje konkrečioje programoje, turėtų būti nustatytos Europos Bendrijų Komisijos, veikiančios Bendrijos vardu, ir Serbijos ir Juodkalnijos kompetentingų institucijų susitarime,

         SUSITARĖ:
   1 straipsnis
   Serbijai ir Juodkalnijai leidžiama dalyvauti tokiose Bendrijos programose:

               1.

               Priede nurodytose vykdomose Bendrijos programose, kuriose Serbija ir Juodkalnija galės dalyvauti įsigaliojus šiam susitarimui (toliau - Susitarimas).

               2.

               Bendrijos programose, kurios bus nustatytos ar atnaujintos jau įsigaliojus Susitarimui ir kuriose bus įvadinė nuostata, numatanti Serbijos ir Juodkalnijos dalyvavimą.

         2 straipsnis
   Serbija ir Juodkalnija finansiškai prie Europos Sąjungos bendrojo biudžeto prisideda pagal konkrečias programas, kuriose ji dalyvauja.
   3 straipsnis
   Svarstant su Serbija ir Juodkalnija susijusius klausimus Serbijos ir Juodkalnijos atstovams leidžiama stebėtojų teisėmis dalyvauti vadybos komitetuose, atsakinguose už programų, prie kurių Serbija ir Juodkalnija prisideda finansiškai, stebėseną.
   4 straipsnis
   Kiek tai įmanoma, dalyvių iš Serbijos ir Juodkalnijos pateiktiems projektams ir iniciatyvoms taikomos tos pačios atitinkamoms programoms numatytos sąlygos, taisyklės ir procedūros, kaip ir valstybėms narėms.
   5 straipsnis
   Serbijos ir Juodkalnijos dalyvavimo kiekvienoje konkrečioje programoje konkrečios sąlygos, ypač susijusios su finansiniu įnašu, bus apibrėžtos Komisijos, veikiančios Bendrijos vardu, ir Serbijos ir Juodkalnijos sudarytame supratimo memorandumo formos susitarime.
   Jeigu Serbija ir Juodkalnija dėl Bendrijos išorinės paramos kreipsis pagal 2000 m. gruodžio 5 d. Tarybos reglamentą (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir Buvusiajai Jugoslavijos Respublikai Makedonijai, su pakeitimais, padarytais 2001 m. gruodžio 10 d. Tarybos reglamentu (EB) Nr. 2415/2001, arba pagal bet kurį panašų Bendrijos išorinę paramą Serbijai ir Juodkalnijai numatantį reglamentą, kuris gali būti priimtas ateityje, tai sąlygos, kuriomis Serbija ir Juodkalnija gali naudotis Bendrijos parama, nustatomos finansavimo susitarime.
   6 straipsnis
   Pagal Bendrijos finansines nuostatas supratimo memorandume nustatoma, kad finansinę kontrolę arba auditą vykdys Europos Komisija, OLAF ir Europos Bendrijų Audito Rūmai, arba tokia kontrolė ir auditas bus vykdoma jiems vadovaujant.
   Parengiamos išsamios finansinės kontrolės ir audito, administracinių priemonių, nuobaudų ir išieškojimo nuostatos, pagal kurias Europos Komisijai, OLAF ir Audito Rūmams būtų suteikti įgaliojimai, atitinkantys jų įgaliojimus Bendrijoje įsikūrusių paramos gavėjų ir rangovų atžvilgiu.
   7 straipsnis
   Šis Susitarimas galioja neribotą laikotarpį.
   Kiekviena Susitariančioji Šalis gali denonsuoti šį Susitarimą, raštu apie tai pranešusi kitai Susitariančiajai Šaliai. Šis Susitarimas nustoja galioti praėjus šešiems mėnesiams nuo tokio pranešimo dienos.
   8 straipsnis
   Ne vėliau kaip per trejus metus nuo šio Susitarimo įsigaliojimo ir paskui kas trejus metus abi Susitariančiosios Šalys, atsižvelgdamos į Serbijos ir Juodkalnijos dalyvavimo vienoje ar daugiau Bendrijos programų patirtį, gali patikrinti, kaip šis Susitarimas yra įgyvendinamas.
   9 straipsnis
   Šis Susitarimas taikomas teritorijoms, kuriose taikoma Europos bendrijos steigimo sutartis, toje Sutartyje nustatytomis sąlygomis, ir Serbijos ir Juodkalnijos teritorijai.
   10 straipsnis
   Šis Susitarimas įsigalioja nuo tos dienos, kai diplomatiniais kanalais gaunamas paskutinis raštiškas pranešimas, kuriuo viena Susitariančioji Šalis kitai Šaliai praneša apie šio Susitarimo įsigaliojimui būtinų procedūrų užbaigimą.
   11 straipsnis
   1.   Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis bei oficialiąja Serbijos ir Juodkalnijos kalba.
   2.   Europos Sąjungos institucijas įpareigojus visus oficialius aktus Europos Sąjungos oficialiajame leidinyje skelbti maltiečių kalba, Susitarimas bus sudarytas dviem egzemplioriais ir maltiečių kalba.
   3.   Tekstai visomis kalbomis yra autentiški.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   PRIEDAS
   1 STRAIPSNYJE MINIMŲ VYKDOMŲ BENDRIJOS PROGRAMŲ SĄRAŠAS

               —

               Kova su diskriminacija (2001–2006) (1)

               —

               Kova su socialine atskirtimi (2002–2006) (2)

               —

               Bendrijos veiksmai remiant vartotojų politiką (2004–2007) (3)

               —

               Bendrijos veiksmų programa skatinti Europos lygiu veikiančias organizacijas ir remti konkrečią veiklą švietimo ir mokymo srityje (2004–2006) (4)

               —

               Bendrijos veiksmų programa aktyviam europiniam pilietiškumui skatinti (2004–2006) (5)

               —

               Bendrijos veiksmai visuomenės sveikatos srityje (2003–2008) (6)

               —

               Kultūra 2000 (2000–2006) (7)

               —

               Muitinė (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               E-mokymasis (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               Lyčių lygybė (2001–2006) (14)

               —

               Hercule (2004–2006) (15)

               —

               Pažangi energetika Europai (2003–2006) (16)

               —

               LIFE (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media mokymas (21) (2001–2006)

               —

               Saugesnis internetas plius (2005-2008) (22)

               —

               Šeštoji mokslinių tyrimų, technologijų plėtros ir demonstravimo veiklos bendroji programa (2002-2006) (23)

               —

               Socrates II (2000-2006) (24)

               —

               Jaunimas (2000-2006) (25)

      (1)  Žr. 2000 m. lapkričio 27 d. Tarybos sprendimą 2000/750/EB, nustatantį Bendrijos kovos su diskriminacija veiksmų programą (2001–2006) (OL L 303, 2000 12 2, p. 23).

      (2)  Žr. 2001 m. gruodžio 7 d. Europos Parlamento ir Tarybos sprendimą Nr. 50/2002/EB dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimo (OL L 10, 2002 1 12, p. 1).

      (3)  Žr. 2003 m. gruodžio 8 d. Europos Parlamento ir Tarybos sprendimą Nr. 20/2004/EB, sukuriantį Bendrijos veiksmų remiant vartotojų politiką 2004–2007 m. bendrąjį finansavimo planą (OL L 5, 2004 1 9, p. 1).

      (4)  Žr. 2004 m. balandžio 21 d. Europos Parlamento ir Tarybos sprendimą Nr. 791/2004/EB, nustatantį Bendrijos veiksmų programą skatinti Europos lygiu veikiančias organizacijas ir remti konkrečią veiklą švietimo ir mokymo srityje (OL L 138, 2004 4 30, p. 31).

      (5)  Žr. 2004 m. sausio 26 d. Tarybos sprendimą 2004/100/EB, nustatantį Bendrijos veiksmų programą aktyviam europiniam pilietiškumui (piliečių dalyvavimui) skatinti (OL L 30, 2004 2 4, p. 6).

      (6)  Žr. 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) (OL L 271, 2002 10 9, p. 1).

      (7)  Žr. 2000 m. vasario 14 d. Europos Parlamento ir Tarybos sprendimą Nr. 508/2000/EB, nustatantį programą „Kultūra 2000“ (OL L 63, 2000 3 10, p. 1), ir 2004 m. kovo 31 d. Europos Parlamento ir Tarybos sprendimą Nr. 626/2004/EB, iš dalies keičiantį sprendimą Nr. 508/2000/EB, nustatantį programą „Kultūra 2000“ (OL L 99, 2004 4 3, p. 3).

      (8)  Žr. 2003 m. vasario 11 d. Europos Parlamento ir Tarybos sprendimą Nr. 253/2003/EB, nustatantį muitinių veiksmų programą Bendrijoje (Muitinė 2007) (OL L 36, 2003 2 12, p. 1).

      (9)  Žr. 2004 m. balandžio 21 d. Europos Parlamento ir Tarybos sprendimą Nr. 803/2004/EB, patvirtinantį Bendrijos veiksmų programą (2004–2008 m.) dėl prevencinių priemonių ir kovos su smurtu prieš vaikus, jaunimą, moteris ir aukų bei rizikos grupių apsaugos (Daphne II programa) (OL L 143, 2004 4 30, p. 1).

      (10)  Dar nepriimta – žr. KOM (2004) 96 galutinis, 2004/0025(COD).

      (11)  Žr. 2003 m. gruodžio 5 d. Europos Parlamento ir Tarybos sprendimą Nr. 2318/2003/EB, patvirtinantį daugiametę (2004–2006 m.) veiksmingos informacijos ir komunikacijos technologijų (IKT) integracijos į Europos švietimo ir mokymo sistemas programą (e–mokymosi programa) (OL L 345, 2003 12 31, p. 9).

      (12)  Žr. 2003 m. gruodžio 5 d. Europos Parlamento ir Tarybos sprendimą Nr. 2317/2003/EB, sukuriantį aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis, programą (Erasmus Mundus) (2004–2008 m.) (OL L 345, 2003 12 31, p. 1).

      (13)  Žr. 2002 m. gruodžio 3 d. Europos Parlamento ir Tarybos sprendimą Nr. 2235/2002/EB, patvirtinantį Bendrijos programą mokesčių sistemų veikimui vidaus rinkoje pagerinti (2003–2007 m. Fiscalis programa) (OL L 341, 2002 12 17, p. 1).

      (14)  Žr. 2000 m. gruodžio 20 d. Tarybos sprendimą Nr. 2001/51/EB, patvirtinantį programą, susijusią su Bendrijos pagrindų strategija dėl lyčių lygybės (2001–2005 m.) (OL L 17, 2001 1 19, p. 22).

      (15)  Žr. 2004 m. balandžio 21 d. Europos Parlamento ir Tarybos sprendimą Nr. 804/2004/EB, įsteigiantį Bendrijos veiksmų programą, skatinančią veiklą Bendrijos finansinių interesų apsaugos srityje (Herkulio programa) (OL L 143, 2004 4 30, p. 9).

      (16)  Žr. 2003 m. birželio 26 d. Europos Parlamento ir Tarybos sprendimą Nr. 1230/2003/EB, patvirtinantį daugiametę veiksmų programą energetikos srityje „Pažangi energetika Europai“ (2003–2006 m.) (tekstas svarbus EEE) (OL L 176, 2003 7 15, p. 29).

      (17)  Žr. 2000 m. liepos 17 d. Europos Parlamento ir Tarybos reglamentą (EB) Nr. 1655/2000 dėl aplinkos finansinio instrumento (LIFE) (OL L 192, 2000 7 28, p. 1), su pakeitimais, padarytais 2004 m. rugsėjo 15 d. Reglamentu (EB) Nr. 1682/2004 (OL L 308, 2004 10 5, p. 1).

      (18)  Žr. 1999 m. balandžio 26 d. Tarybos sprendimą Nr. 1999/382/EB, nustatantį Bendrijos profesinio mokymo veiksmų programos „Leonardo da Vinci“ antrąjį etapą (OL L 146, 1999 6 11, p. 33).

      (19)  Žr. 2003 m. liepos 22 d. Europos Parlamento ir Tarybos reglamentą (EB) Nr. 1382/2003 dėl Bendrijos finansinės pagalbos teikimo siekiant pagerinti krovinių transporto sistemos aplinkosaugos veiksmingumą (Marco Polo programa) (OL L 196, 2003 8 2, p. 1).

      (20)  Žr. 2000 m. gruodžio 20 d. Tarybos sprendimo 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) klaidų ištaisymą (OL L 336, 2000 12 30, p. 82), (OL L 13, 2001 1 17, p. 34), su pakeitimais, padarytais Europos Parlamento ir Tarybos sprendimu (OL L 157, 2004 4 30, p. 4).

      (21)  Žr. 2001 m. sausio 19 d. Europos Parlamento ir Tarybos sprendimą Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.) (OL L 26, 2001 1 27, p. 1), su pakeitimais, padarytais sprendimu Nr. 845/2004 (OL L 157, 2004 4 30, p. 1).

      (22)  Dar nepriimta – žr. KOM (2004) 91 galutinis, 2004/0023(COD).

      (23)  Žr. 2002 m. birželio 27 d. Europos Parlamento ir Tarybos sprendimą Nr. 1513/2002/EB dėl Europos bendrijos šeštosios pamatinės mokslinių tyrimų, technologijų plėtros ir demonstravimo veiklos programos, prisidedančios prie Europos mokslinių tyrimų erdvės kūrimo ir naujovių (2002–2006 m.) (OL L 232, 2002 8 29, p. 1).

      (24)  Žr. 2000 m. sausio 24 d. Europos Parlamento ir Tarybos sprendimą Nr. 253/2000/EB, nustatantį antrąjį Bendrijos veiksmų švietimo srityje programos „Socrates“ etapą (OL L 28, 2000 2 3, p. 1).

      (25)  Žr. 2000 m. balandžio 13 d. Europos Parlamento ir Tarybos sprendimą Nr. 1031/2000/EB, įsteigiantį Bendrijos veiksmų programą „Jaunimas“ (OL L 117, 2000 5 18, p. 1).


title: 2006/408/EB: 2006 m. birželio 12 d.  Tarybos sprendimas, dėl Vokietijai atstovaujančio Regionų komiteto nario skyrimo

text:
13.6.2006

               LT

               Europos Sąjungos oficialusis leidinys

               L 159/14

      TARYBOS SPRENDIMAS

   2006 m. birželio 12 d.
   dėl Vokietijai atstovaujančio Regionų komiteto nario skyrimo
   (2006/408/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Atsistatydinus Jochen RIEBEL tapo laisva Regionų komiteto nario vieta,

         NUSPRENDĖ:
   1 straipsnis
   Volker HOFF, Heseno federalinių ir Europos reikalų ministras bei Heseno žemės įgaliotinis federacijoje, skiriamas Regionų komiteto nariu vietoj Jochen RIEBEL likusiam jo kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2006 m. birželio 12 d.

            Tarybos vardu

            Pirmininkė

         U. PLASSNIK

      (1)  OL L 56, 2006 2 25, p. 75.


title: 2012/744/ES: 2012 m. lapkričio 28 d. Tarybos sprendimas priimtas bendru sutarimu su Komisijos Pirmininku, kuriuo skiriamas naujas Europos Komisijos narys

text:
4.12.2012

               LT

               Europos Sąjungos oficialusis leidinys

               L 332/21

         TARYBOS SPRENDIMAS
   priimtas bendru sutarimu su Komisijos Pirmininku
   2012 m. lapkričio 28 d.
   kuriuo skiriamas naujas Europos Komisijos narys
   (2012/744/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 246 straipsnio antrą dalį,
   atsižvelgdama į Europos Parlamento nuomonę (1),
   kadangi:

               (1)

               2010 m. vasario 9 d. Europos Vadovų Taryba priėmė Sprendimą 2010/80/ES (2) dėl Europos Komisijos paskyrimo laikotarpiui iki 2014 m. spalio 31 d.;

               (2)

               2012 m. spalio 16 d. laiške Komisijos Pirmininkas José Manuel DURÃO BARROSO informavo Tarybą, kad John DALLI atsistatydino iš Komisijos nario pareigų ir jo atsistatydinimas įsigalioja nedelsiant;

               (3)

               pagal Sutarties dėl Europos Sąjungos veikimo 246 straipsnio antrą dalį, į dėl atsistatydinimo atsiradusią laisvą vietą likusiam to nario kadencijos laikui skiriamas naujas tos pačios pilietybės narys;

               (4)

               todėl turėtų būti paskirtas naujas Komisijos narys,

         PRIĖMĖ ŠĮ SPRENDIMĄ:
   1 straipsnis
   Taryba, bendru sutarimu su Komisijos Pirmininku José Manuel DURÃO BARROSO, Komisijos nariu likusiam kadencijos laikui, t. y. iki 2014 m. spalio 31 d., skiria Tonio BORG.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 28 d.

            Tarybos vardu

            Pirmininkas

         S. ALETRARIS

      (1)  2012 m. lapkričio 21 d. nuomonė (dar nepaskelbta Oficialiajame leidinyje).

      (2)  OL L 38, 2010 2 11, p. 7.


title: 2012/839/ES: 2012 m. gruodžio 19 d. Europos centrinio banko sprendimas dėl laikinų priemonių dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo (ECB/2012/32)

text:
29.12.2012

               LT

               Europos Sąjungos oficialusis leidinys

               L 359/74

         EUROPOS CENTRINIO BANKO SPRENDIMAS
   2012 m. gruodžio 19 d.
   dėl laikinų priemonių dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo
   (ECB/2012/32)
   (2012/839/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnį ir 34 straipsnio 1 dalies antrą įtrauką,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1), ypač į jų I priedo 1.6, 6.3.1, 6.3.2 ir 6.4.2 skirsnius,
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Eurosistemos pinigų politikos operacijoms reikalingo įkaito tinkamumo kriterijai yra nustatyti Gairių ECB/2011/14 I priede;

               (2)

               vadovaujantis Gairių ECB/2011/14 I priedo 1.6 skirsniu, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimui taikomas priemones, sąlygas, kriterijus ir procedūras. Vadovaujantis Gairių ECB/2011/14 I priedo 6.3.1 skirsniu, Eurosistema pasilieka teisę spręsti, ar emisija, emitentas, skolininkas arba garantas atitinka jiems taikomus griežtų standartų reikalavimus bet kokios, jos manymu, aktualios informacijos pagrindu;

               (3)

               2012 m. kovo 5 d. Sprendimas ECB/2012/3 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo Graikijos Respublikos skolos mainų pasiūlymo kontekste (2) laikinai suspendavo Eurosistemos kredito kokybės minimalios ribos taikymą Graikijos Respublikos išleistoms arba visapusiškai garantuotoms antrinę rinką turinčioms skolos priemonėms, pripažindamas jas tinkamomis tol, kol Graikijos Respublika teikia NCB padidintos vertės įkaitą. Pasibaigus įkaito vertės padidinimui, atsižvelgdama į tai, kad Graikijos Respublikos išleistų arba visapusiškai garantuotų antrinę rinką turinčių skolos priemonių kaip įkaito tinkamumas tuo metu nebuvo užtikrintas, Valdančioji taryba priėmė Sprendimą ECB/2012/14 (3), kuriuo nuo 2012 m. liepos 25 d. panaikinamas Sprendimas ECB/2012/3; taip šios priemonės tapo netinkamomis;

               (4)

               Valdančioji taryba atsižvelgė į tai, kad Eurogrupė teigiamai įvertino politikos priemonių rinkinį Graikijai skirtos antrosios ekonomikos koregavimo programos pirmajai peržiūrai;

               (5)

               Valdančioji taryba šį politikos priemonių rinkinį laiko tinkamu, kad Graikijos Respublikos išleistos arba visapusiškai garantuotos antrinę rinką turinčios skolos priemonės atitiktų kokybės standartą, pakankamą užtikrinti jų tinkamumą būti įkaitu Eurosistemos pinigų politikos operacijom, nepaisant bet kokio išorės kredito vertinimo;

               (6)

               todėl Valdančioji taryba nusprendė Graikijos Respublikos išleistas arba visapusiškai garantuotas antrinę rinką turinčias skolos priemones vėl laikyti tinkamomis Eurosistemos pinigų politikos operacijoms, kai tokioms priemonėms taikomi papildomi įvertinimai mažesne nei rinkos verte (kitokie nei nurodyti Gairių ECB/2011/14 I priedo 6.4.2 skirsnyje);

               (7)

               ši išimtinė priemonė bus taikoma laikinai, kol Valdančioji taryba nuspręs, kad pinigų politikos operacijoms vėl galima taikyti įprastą Eurosistemos tinkamumo kriterijų ir rizikos kontrolės sistemą,

         PRIĖMĖ ŠĮ SPRENDIMĄ:
   1 straipsnis
   Tam tikrų Gairių ECB/2011/14 nuostatų galiojimo sustabdymas ir Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumas
   1.   Graikijos Respublikos išleistų arba visapusiškai garantuotų antrinę rinką turinčių skolos priemonių atžvilgiu sustabdomas būtinųjų Eurosistemos kredito kokybės reikalavimų, nustatytų Gairių ECB/2011/14 I priedo 6.3.2 skirsnyje išdėstytose Eurosistemos kredito vertinimo sistemos taisyklėse tam tikram antrinę rinką turinčiam turtui, galiojimas.
   2.   Graikijos Respublikos išleistos arba visapusiškai garantuotos antrinę rinką turinčios skolos priemonės yra tinkamas įkaitas Eurosistemos pinigų politikos operacijoms, kai joms taikomi šio sprendimo priede nustatyti konkretūs įvertinimai mažesne nei rinkos verte.
   3.   Esant bet kokiam šio sprendimo ir Gairių ECB/2011/14 neatitikimui vadovaujamasi šiuo sprendimu.
   2 straipsnis
   Įsigaliojimas
   Šis sprendimas įsigalioja 2012 m. gruodžio 21 d.

      Priimta Frankfurte prie Maino 2012 m. gruodžio 19 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 77, 2012 3 16, p. 19.

      (3)  OL L 199, 2012 7 26, p. 26.

      PRIEDAS

         Graikijos Respublikos išleistoms arba visapusiškai garantuotoms antrinę rinką turinčioms skolos priemonėms taikomi įvertinimai mažesne nei rinkos verte

                     Graikijos Vyriausybės obligacijos (GVO)

                     Termino intervalas

                     Įvertinimai mažesne nei rinkos verte, taikomi fiksuotos atkarpos priemonėms ir kintamųjų palūkanų vertybiniams popieriams

                     Įvertinimai mažesne nei rinkos verte, taikomi nulinės atkarpos priemonėms

                     0–1

                  15,0

                  15,0

                     1–3

                  33,0

                  35,5

                     3–5

                  45,0

                  48,5

                     5–7

                  54,0

                  58,5

                     7–10

                  56,0

                  62,0

                     > 10

                  57,0

                  71,0

                     Vyriausybės garantuotos bankų obligacijos (VGBO) ir Vyriausybės garantuotos nefinansinių bendrovių obligacijos

                     Termino intervalas

                     Įvertinimai mažesne nei rinkos verte, taikomi fiksuotos atkarpos priemonėms ir kintamųjų palūkanų vertybiniams popieriams

                     Įvertinimai mažesne nei rinkos verte, taikomi nulinės atkarpos priemonėms

                     0–1

                  23,0

                  23,0

                     1–3

                  42,5

                  45,0

                     3–5

                  55,5

                  59,0

                     5–7

                  64,5

                  69,5

                     7–10

                  67,0

                  72,5

                     > 10

                  67,5

                  81,0


title: 2005/112/EB: 2005 m. sausio 31 d. Tarybos sprendimas, dėl Regionų komiteto Ispanijos pakaitinio nario skyrimo

text:
9.2.2005

               LT

               Europos Sąjungos oficialusis leidinys

               L 36/6

      TARYBOS SPRENDIMAS

   2005 m. sausio 31 d.
   dėl Regionų komiteto Ispanijos pakaitinio nario skyrimo
   (2005/112/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė sprendimą dėl Regionų komiteto narių ir pakaitinių narių skyrimo (1).

               (2)

               Dėl Carlos Javier FERNÁNDEZ CARRIEDO atsistatydinimo, apie kurį Tarybai buvo pranešta 2004 m. lapkričio 29 d., tapo laisva Regionų komiteto pakaitinio nario vieta,

         NUSPRENDĖ:
   Vienintelis straipsnis
   Tomás VILLANUEVA RODRÍGUEZ, Consejero de Economía y Empleo, Comunidad Autónoma de Castilla y Léon, yra skiriamas Regionų komiteto pakaitiniu nariu vietoje Carlos Javier FERNÁNDEZ CARRIEDO likusiam jo kadencijos laikui iki 2006 m. sausio 25 d.

      Priimta Briuselyje, 2005 m. sausio 31 d.

            Tarybos vardu

            Pirmininkas

         J. ASSELBORN

      (1)  OL L 24, 2002 1 26, p. 38.


12.8.2016

               LT

               Europos Sąjungos oficialusis leidinys

               C 294/39

         P8_TA(2014)0073
   Ombudsmeno rinkimai
   2014 m. gruodžio 16 d. Europos Parlamento sprendimas dėl Europos ombudsmeno išrinkimo (2014/2092(INS))
   (2016/C 294/10)

      Europos Parlamentas,

               —

               atsižvelgdamas į Sutartį dėl Europos Sąjungos veikimo, ypač į jos 24 straipsnio trečią pastraipą ir į 228 straipsnį,

               —

               atsižvelgdamas į Europos atominės energijos bendrijos steigimo sutartį, ypač į jos 106a straipsnį,

               —

               atsižvelgdamas į 1994 m. kovo 9 d. Sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (1),

               —

               atsižvelgdamas į Darbo tvarkos taisyklių 219 straipsnį,

               —

               atsižvelgdamas į kvietimą teikti kandidatūras (2),

               —

               atsižvelgdamas į savo 2014 m. gruodžio 16 d. balsavimo rezultatus,

               1.

               išrenka Emily O'REILLY eiti Europos ombudsmeno pareigas iki Parlamento kadencijos pabaigos;

               2.

               kviečia Emily O'REILLY prisiekti Teisingumo Teisme;

               3.

               paveda Pirmininkui paskelbti pridedamą sprendimą Europos Sąjungos oficialiajame leidinyje;

               4.

               paveda Pirmininkui perduoti šį sprendimą Tarybai, Komisijai ir Teisingumo Teismui.

      (1)  OL L 113, 1994 5 4, p. 15.

      (2)  OL C 293, 2014 9 2, p. 13.

      PRIEDAS
      EUROPOS PARLAMENTO SPRENDIMAS
      2014 m. gruodžio 16 d.
      dėl Europos ombudsmeno išrinkimo

         (Šio priedo tekstas čia nepateikiamas, nes jis atitinka galutinį aktą – Sprendimą 2014/949/ES, Euratomas.)


title: 2012/773/: 2012 m. gruodžio 6 d. Tarybos sprendimas dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Albanijos Respublikos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo

text:
13.12.2012

               LT

               Europos Sąjungos oficialusis leidinys

               L 340/1

         TARYBOS SPRENDIMAS
   2012 m. gruodžio 6 d.
   dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Albanijos Respublikos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo
   (2012/773/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo (1) (toliau – Susitarimas) 48 straipsnyje nustatyta, kad Stabilizacijos ir asociacijos taryba sprendimu turi priimti tame straipsnyje nustatytų principų įgyvendinimo nuostatas;

               (2)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, šios valstybės narės nedalyvauja priimant šį sprendimą ir jis nėra joms privalomas ar taikomas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (4)

               tikslinga nustatyti poziciją, kurios Sąjungos vardu bus laikomasi Stabilizacijos ir asociacijos taryboje, dėl socialinės apsaugos sistemų koordinavimo nuostatų priėmimo;

               (5)

               todėl Sąjungos pozicija Stabilizacijos ir asociacijos taryboje turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Albanijos Respublikos stabilizacijos ir asociacijos susitarimu (toliau – Susitarimas), dėl socialinės apsaugos sistemų koordinavimo nuostatų priėmimo, grindžiama prie šio sprendimo pridėtu Stabilizacijos ir asociacijos tarybos sprendimo projektu.
   Dėl neesminių to sprendimo projekto pakeitimų Sąjungos atstovai gali susitarti Stabilizacijos ir asociacijos taryboje nenumatant, kad dėl jų turėtų būti priimamas tolesnis Tarybos sprendimas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 6 d.

            Tarybos vardu

            Pirmininkė

         S. CHARALAMBOUS

      (1)  OL L 107, 2009 4 28, p. 166.

      PROJEKTAS
      ES IR ALBANIJOS STABILIZACIJOS IR ASOCIACIJOS TARYBOS SPRENDIMAS Nr. …/…
      … m. … d.
      dėl socialinės apsaugos sistemų koordinavimo nuostatų priėmimo
      STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Albanijos Respublikos stabilizacijos ir asociacijos susitarimą (1), ypač į jo 48 straipsnį,
      kadangi:

                  (1)

                  Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo (toliau – Susitarimas) 48 straipsnyje numatytas Albanijos ir valstybių narių socialinės apsaugos sistemų koordinavimas ir nustatyti tokio koordinavimo principai;

                  (2)

                  Susitarimo 48 straipsnyje nustatyta, kad Stabilizacijos ir asociacijos taryba turi priimti sprendimą, kuriuo būtų įgyvendinti tame straipsnyje nustatyti principai;

                  (3)

                  nediskriminavimo principo taikymo požiūriu šiuo sprendimu neturėtų būti suteikiama jokių papildomų teisių, susijusių su tam tikrais faktais ar įvykiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas;

                  (4)

                  taikant šį sprendimą, Albanijos darbuotojai teisę į šeimos išmokas turėtų turėti tuo atveju, jei jų šeimos nariai teisėtai su jais gyvena toje valstybėje narėje, kurioje jie dirba. Kai jų šeimos nariai teisėtai gyvena kitoje valstybėje narėje, taikomas 2010 m. lapkričio 24 d. Europos Parlamento ir Tarybos reglamentas (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams, kuriems tie reglamentai dar netaikomi tik dėl jų pilietybės (2). Šiuo sprendimu neturėtų būti suteikta jokia teisė į šeimos išmokas darbuotojo šeimos nariams, kurie gyvena ne valstybėje narėje, o kitoje šalyje, pavyzdžiui, Albanijoje;

                  (5)

                  Reglamentu (ES) Nr. 1231/2010 išplėstas 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (3) ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (4), nuostatų taikymas trečiųjų šalių piliečiams, kuriems tos nuostatos dar netaikytos tik dėl jų pilietybės. Reglamente (ES) Nr. 1231/2010 jau numatytas draudimo laikotarpių, kuriuos Albanijos darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 48 straipsnio 1 dalies pirmoje įtraukoje;

                  (6)

                  siekiant, kad koordinavimo taisykles būtų lengviau taikyti, gali prireikti nustatyti specialias nuostatas, atitinkančias Albanijos teisės aktų specifiką;

                  (7)

                  siekiant užtikrinti, kad valstybių narių ir Albanijos socialinės apsaugos sistemų koordinavimas vyktų sklandžiai, būtina nustatyti konkrečias valstybių narių ir Albanijos, taip pat atitinkamo asmens ir kompetentingos valstybės įstaigos bendradarbiavimo nuostatas;

                  (8)

                  reikėtų priimti pereinamojo laikotarpio nuostatas, kad būtų apsaugoti asmenys, kuriems taikomas šis sprendimas, ir užtikrinama, kad jie neprarastų teisių sprendimui įsigaliojus,

            PRIĖMĖ ŠĮ SPRENDIMĄ:
      I   DALIS

         BENDROSIOS NUOSTATOS

      1 straipsnis
      Terminų apibrėžtys
      1.   Šiame sprendime:
      a)   Susitarimas– Europos Bendrijų bei jų valstybių narių ir Albanijos Respublikos stabilizacijos ir asociacijos susitarimas;
      b)   Reglamentas– Reglamentas (EB) Nr. 883/2004, taikytinas Europos Sąjungos valstybėse narėse;
      c)   įgyvendinimo reglamentas– Reglamentas (EB) Nr. 987/2009;
      d)   valstybė narė– Europos Sąjungos valstybė narė;
      e)   darbuotojas:

                  i)

                  valstybės narės teisės aktuose - asmuo, dirbantis pagal darbo sutartį, kaip apibrėžta Reglamento 1 straipsnio a punkte;

                  ii)

                  Albanijos teisės aktuose - asmuo, dirbantis pagal darbo sutartį, kaip apibrėžta šios šalies teisės aktuose;

            f)   šeimos narys:

                  i)

                  valstybės narės teisės aktuose - šeimos narys, kaip apibrėžta Reglamento 1 straipsnio i punkte;

                  ii)

                  Albanijos teisės aktuose - šeimos narys, kaip apibrėžta šios šalies teisės aktuose;

            g)   teisės aktai:

                  i)

                  valstybėse narėse – teisės aktai, kaip apibrėžta Reglamento 1 straipsnio l punkte, taikytini išmokoms, kurioms taikomas šis sprendimas;

                  ii)

                  Albanijoje – Albanijoje taikytini teisės aktai, susiję su išmokomis, kurioms taikomas šis sprendimas;

            h)   išmokos:

                  —

                  senatvės pensijos,

                  —

                  maitintojo netekimo pensijos,

                  —

                  nelaimingų atsitikimų darbe ir profesinių ligų socialinio draudimo išmokos,

                  —

                  invalidumo pensijos, susijusios su nelaimingais atsitikimais darbe ir profesinėmis ligomis,

                  —

                  išmokos šeimai;

            i)   eksportuojamos išmokos:

                  i)

                  valstybėse narėse:

                              —

                              senatvės pensijos,

                              —

                              maitintojo netekimo pensijos,

                              —

                              nelaimingų atsitikimų darbe ir profesinių ligų socialinio draudimo išmokos,

                              —

                              invalidumo pensijos, susijusios su nelaimingais atsitikimais darbe ir profesinėmis ligomis,

                        kaip apibrėžta Reglamente, išskyrus specialias neįmokines pinigines išmokas, išvardytas Reglamento X priede;

                  ii)

                  Albanijoje – pagal Albanijos teisės aktus numatytos atitinkamos išmokos, išskyrus specialias neįmokines pinigines išmokas, kaip nustatyta šio sprendimo I priede.

            2.   Kiti šiame sprendime vartojami terminai reiškia tai, kas apibrėžta:

                  a)

                  valstybių narių atveju – Reglamente ir įgyvendinimo reglamente;

                  b)

                  Albanijos atveju – atitinkamuose Albanijoje taikomuose teisės aktuose.

            2 straipsnis
      Asmenys, kuriems taikomas šis sprendimas
      Šis sprendimas taikomas:

                  a)

                  darbuotojams, kurie yra Albanijos piliečiai ir kurie yra arba buvo teisėtai įdarbinti valstybės narės teritorijoje ir kuriems yra ar buvo taikomi vienos ar kelių valstybių narių teisės aktai, ir jų išlaikytiniams, netekusiems maitintojo;

                  b)

                  a punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo toje valstybėje narėje laikotarpiu;

                  c)

                  darbuotojams, kurie yra valstybės narės piliečiai ir kurie yra arba buvo teisėtai įdarbinti Albanijos teritorijoje ir kuriems yra ar buvo taikomi Albanijos teisės aktai, ir jų išlaikytiniams, netekusiems maitintojo; ir

                  d)

                  c punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo Albanijoje laikotarpiu.

            3 straipsnis
      Vienodas požiūris
      1.   Albanijos pilietybę turintys darbuotojai, teisėtai įdarbinti valstybėje narėje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir valstybių narių, kuriose tie darbuotojai dirba, piliečiams.
      2.   Valstybės narės pilietybę turintys darbuotojai, teisėtai įdarbinti Albanijoje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir Albanijos piliečiams.
      II   DALIS

         VALSTYBIŲ NARIŲ IR ALBANIJOS SANTYKIAI

      4 straipsnis
      Gyvenamosios vietos sąlygos netaikymas
      1.   1 straipsnio 1 dalies i punkte apibrėžtos eksportuojamos išmokos, į kurias teisę turi 2 straipsnio a ir c punktuose nurodyti asmenys, nėra mažinamos, keičiamos, laikinai sustabdomos, panaikinamos ar konfiskuojamos dėl to, kad jų gavėjas gyvena:

                  i)

                  Albanijos teritorijoje, kai išmokos skiriamos pagal valstybės narės teisės aktus, arba

                  ii)

                  valstybės narės teritorijoje, kai išmokos skiriamos pagal Albanijos teisės aktus.

            2.   Darbuotojo šeimos nariai, nurodyti 2 straipsnio b punkte, turi teisę gauti eksportuojamas išmokas, kaip apibrėžta 1 straipsnio l dalies i punkto i papunktyje, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Albanijos teritorijoje.
      3.   Darbuotojo šeimos nariai, nurodyti 2 straipsnio d punkte, turi teisę gauti eksportuojamas išmokas, kaip apibrėžta 1 straipsnio l dalies i punkto ii papunktyje, kaip darbuotojo, kuris yra Albanijos pilietis, šeimos nariai, jeigu tie šeimos nariai gyvena valstybės narės teritorijoje.
      III   DALIS

         ĮVAIRIOS NUOSTATOS

      5 straipsnis
      Bendradarbiavimas
      1.   Valstybės narės ir Albanija teikia viena kitai visą informaciją apie savo teisės aktų pakeitimus, kurie gali daryti poveikį šio sprendimo įgyvendinimui.
      2.   Taikydamos šį sprendimą, valstybių narių ir Albanijos valdžios institucijos ir įstaigos vienos kitoms teikia savo paslaugas ir veikia taip, kaip įgyvendindamos savo teisės aktus. Tų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Albanijos kompetentingos valdžios institucijos gali susitarti, kad tam tikros išlaidos būtų kompensuojamos.
      3.   Valstybių narių ir Albanijos valdžios institucijos ir įstaigos, vykdydamos šį sprendimą, gali tiesiogiai bendrauti tarpusavyje ir su atitinkamais asmenimis ar jų atstovais.
      4.   Įstaigos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas teisingas šio sprendimo įgyvendinimas.
      5.   Asmenys, kuriems taikomas šis sprendimas, kuo skubiau praneša kompetentingos valstybės narės ar Albanijos, jei ji yra kompetentinga valstybė, įstaigoms ir gyvenamosios vietos valstybės narės ar Albanijos, jei ji yra gyvenamosios vietos valstybė, įstaigoms apie bet kokius asmeninės ar šeimos padėties pasikeitimus, turinčius įtakos jų teisei į išmokas pagal šį sprendimą.
      6.   Dėl 5 dalyje nustatytos pareigos teikti informaciją nevykdymo gali būti taikomos nacionalinėje teisėje numatytos proporcingos priemonės. Tačiau tos priemonės turi būti lygiavertės priemonėms, kurios pagal nacionalinę teisę taikomos panašiomis aplinkybėmis, ir jos negali panaikinti arba pernelyg suvaržyti pareiškėjų galimybės praktiškai naudotis šiuo sprendimu jiems suteiktomis teisėmis.
      7.   Valstybės narės ir Albanija gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai yra arba gyvena ne tos valstybės, kurioje yra už mokėjimą atsakinga įstaiga, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šiame sprendime nustatytus principus. Apie tokias nuostatas pranešama Stabilizacijos ir asociacijos tarybai.
      6 straipsnis
      Administraciniai patikrinimai ir sveikatos patikrinimai
      1.   Šis straipsnis taikomas 2 straipsnyje nurodytiems asmenims, gaunantiems eksportuojamas išmokas, kaip apibrėžta 1 straipsnio 1 dalies i punkte, taip pat įstaigoms, atsakingoms už šio sprendimo įgyvendinimą.
      2.   Jei išmokų gavėjas ar paraišką joms gauti pateikęs asmuo arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Albanijoje, arba jei jis yra arba gyvena Albanijos teritorijoje, o už mokėjimus atsakinga įstaiga yra valstybėje narėje, sveikatos patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga pagal teisės aktuose, kuriuos taiko ta įstaiga, nustatytas procedūras.
      Už mokėjimus atsakinga įstaiga buvimo ar gyvenamosios vietos įstaigai praneša, kokių specialių reikalavimų prireikus turi būti laikomasi ir kokie punktai turi būti įtraukti į sveikatos patikrinimą.
      Buvimo arba gyvenamosios vietos įstaiga pateikia ataskaitą sveikatos patikrinimo paprašiusiai už mokėjimus atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo sveikatą patikrintų jos parinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo yra arba gyvena, arba toje šalyje, kurioje yra už mokėjimus atsakinga įstaiga. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      3.   Jei išmokų gavėjas ar paraišką joms gauti pateikęs asmuo arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Albanijoje, arba jei jis yra arba gyvena Albanijoje, o už mokėjimus atsakinga įstaiga yra valstybėje narėje, administracinį patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga.
      Buvimo arba gyvenamosios vietos įstaiga pateikia ataskaitą administracinio patikrinimo prašiusiai už mokėjimą atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo padėtį patikrintų jos parinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      4.   Viena ar kelios valstybės narės ir Albanija, atitinkamai informavusios Stabilizacijos ir asociacijos tarybą, gali susitarti dėl kitų administracinių nuostatų.
      5.   Pritaikius šio sprendimo 5 straipsnio 2 dalyje nustatyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, įstaigai, kurios buvo paprašyta juos atlikti, sumoka paprašiusi juos atlikti už mokėjimus atsakinga įstaiga.
      7 straipsnis
      Susitarimo 126 straipsnio taikymas
      Susitarimo 126 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
      8 straipsnis
      Specialios nuostatos dėl Albanijos teisės aktų taikymo
      Prireikus Stabilizacijos ir asociacijos taryba šio sprendimo II priede gali nustatyti specialias nuostatas dėl Albanijos teisės aktų taikymo.
      9 straipsnis
      Galiojančiuose dvišaliuose susitarimuose nustatytos administracinės procedūros
      Galiojančiuose dvišaliuose valstybės narės ir Albanijos susitarimuose nustatytos administracinės procedūros gali būti toliau taikomos, jeigu tomis procedūromis nedaromas neigiamas poveikis atitinkamų asmenų teisėms ar pareigoms, kaip nustatyta šiame sprendime.
      10 straipsnis
      Šio sprendimo įgyvendinimo administracinę tvarką papildantys susitarimai
      Viena ar kelios valstybės narės ir Albanija gali sudaryti susitarimus, skirtus šio sprendimo įgyvendinimo administracinei tvarkai papildyti, ypač sukčiavimo ir klaidų prevencijos bei kovos su sukčiavimu ir klaidomis atžvilgiu.
      IV   DALIS

         PEREINAMOJO LAIKOTARPIO IR BAIGIAMOSIOS NUOSTATOS

      11 straipsnis
      Pereinamojo laikotarpio nuostatos
      1.   Laikotarpiu iki šio sprendimo įsigaliojimo dienos jokių teisių pagal jį neįgyjama.
      2.   Laikantis 1 dalies, teisė pagal šį sprendimą įgyjama, net jeigu ji susijusi su draudžiamuoju įvykiu, įvykusiu iki šio sprendimo įsigaliojimo dienos.
      3.   Bet kuri išmoka, kuri nebuvo skirta arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra suteikiama arba jos mokėjimas atnaujinamas nuo šio sprendimo įsigaliojimo dienos, su sąlyga, kad dėl teisių, kurių pagrindu anksčiau buvo mokama išmoka, nereikia sumokėti vienkartinės išmokos.
      4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo tos dienos, o atitinkamiems asmenims negali būti taikomos valstybės narės ar Albanijos teisės aktų nuostatos, pagal kurias teisės panaikinamos ar apribojamos.
      5.   Jeigu 3 dalyje nurodytas prašymas pateikiamas pasibaigus 4 dalyje nurodytam dvejų metų laikotarpiui, teisės, kurios nebuvo panaikintos arba netekusios galios dėl senaties termino, įsigalioja nuo prašymo pateikimo dienos, nebent valstybės narės ar Albanijos teisės aktų nuostatos yra palankesnės.
      12 straipsnis
      Šio sprendimo priedai
      1.   Šio sprendimo priedai yra neatsiejama jo dalis.
      2.   Albanijos arba Europos Sąjungos prašymu priedai gali būti iš dalies keičiami Stabilizacijos ir asociacijos tarybos sprendimu.
      13 straipsnis
      Įsigaliojimas
      Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

         Priimta …

               Stabilizacijos ir asociacijos tarybos vardu

               Pirmininkas

         (1)  OL L 107, 2009 4 28, p. 166.

         (2)  OL L 344, 2010 12 29, p. 1.

         (3)  OL L 166, 2004 4 30, p. 1.

         (4)  OL L 284, 2009 10 30, p. 1.

         I PRIEDAS

            ALBANIJOS SPECIALIŲ NEĮMOKINIŲ PINIGINIŲ IŠMOKŲ SĄRAŠAS

         II PRIEDAS

            SPECIALIOS NUOSTATOS DĖL ALBANIJOS TEISĖS AKTŲ TAIKYMO


title: 2016 m. rugpjūčio 8 d. Tarybos sprendimas (ES) 2017/985, kuriuo Portugalija įspėjama, kad imtųsi deficito mažinimo priemonių, reikalingų perviršinio deficito padėčiai ištaisyti

text:
10.6.2017

               LT

               Europos Sąjungos oficialusis leidinys

               L 148/42

         TARYBOS SPRENDIMAS (ES) 2017/985
   2016 m. rugpjūčio 8 d.
   kuriuo Portugalija įspėjama, kad imtųsi deficito mažinimo priemonių, reikalingų perviršinio deficito padėčiai ištaisyti
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 9 dalį,
   atsižvelgdama į Europos Komisijos rekomendaciją,
   kadangi:

               (1)

               pagal Sutarties dėl Europos Sąjungos veikimo (SESV) 126 straipsnį valstybės narės vengia perviršinio valdžios sektoriaus deficito;

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas. Stabilumo ir augimo pakto dalis – Tarybos reglamentas (EB) Nr. 1467/97 (1), kuris priimtas siekiant skatinti kuo greičiau panaikinti perviršinį valdžios sektoriaus deficitą;

               (3)

               2009 m. gruodžio 2 d. pagal SESV 126 straipsnio 6 dalį Taryba nusprendė, kad Portugalijoje yra susidaręs perviršinis deficitas, ir pagal SESV126 straipsnio 7 dalį ir Reglamento (EB) Nr. 1467/97 3 straipsnį pateikė rekomendaciją dėl jo panaikinimo ne vėliau kaip 2013 m. Portugalijos valdžios institucijoms paprašius Sąjungos, valstybių narių, kurių valiuta yra euro, ir Tarptautinio valiutos fondo (TVF) finansinės pagalbos, Taryba suteikė finansinę pagalbą Portugalijai (2). Susitarimo memorandumą dėl specialių ekonominės politikos sąlygų (toliau – susitarimo memorandumas) Komisija ir Portugalijos valdžios institucijos pasirašė 2011 m. gegužės 17 d. Vėliau Taryba paskelbė dvi naujas Portugalijai skirtas rekomendacijas pagal SESV126 straipsnio 7 dalį (2012 m. spalio 9 d. ir 2013 m. birželio 21 d.), kuriomis pratęsė perviršinio deficito panaikinimo terminą atitinkamai iki 2014 ir 2015 m. Abiejose rekomendacijose Taryba laikėsi nuomonės, kad Portugalija ėmėsi veiksmingų priemonių, tačiau įvyko netikėtų nepalankių ekonominių įvykių, turėjusių didelį neigiamo poveikio viešiesiems finansams (3);

               (4)

               2016 m. liepos 12 d. pagal SESV126 straipsnio 8 dalį Taryba nusprendė, kad Portugalija nesiėmė veiksmingų priemonių atsižvelgdama į 2013 m. birželio 21 d. Tarybos rekomendaciją;

               (5)

               jei faktiniai duomenys pagal Reglamentą (EB) Nr. 479/2009 rodo, kad dalyvaujanti valstybė narė nepanaikino perviršinio deficito per laikotarpį, nurodytą rekomendacijoje, pateiktoje pagal SESV 126 straipsnio 7 dalį, Taryba turėtų nedelsdama priimti sprendimą pagal SESV 126 straipsnio 9 dalį;

               (6)

               Komisijos 2016 m. pavasario prognozėje numatomas nuosaikus Portugalijos ekonomikos atsigavimas. Prognozuojama, kad 2016 m. realusis BVP išaugs 1,5 %, tuo pačiu tempu kaip ir 2015 m., daugiausia dėl vidaus paklausos, išliekant dideliam makroekonominiam disbalansui. Tikėtina, kad privačiojo sektoriaus vartojimas 2016 m. sumažės dėl didesnių netiesioginių mokesčių ir šiokio tokio energijos kainų infliacijos padidėjimo. Prognozuojama, kad didelis ilgalaikio naudojimo prekių vartojimo augimas pirmąjį 2015 m. pusmetį neišsilaikys vidutinės trukmės laikotarpiu, nes numatoma, kad dėl vis dar didelio nedarbo ir aukšto skolos lygio namų ūkiai turės labiau taupyti. Verslo investicijos per antrąjį 2015 m. pusmetį jau gerokai sumažėjo ir nesitikima, kad artimiausiu metu jos vėl pradėtų didėti kaip anksčiau, nepaisant santykinai didelio pajėgumų naudojimo koeficiento. Numatoma, kad su ES struktūrinių fondų parama ir pagerėjus finansavimo sąlygoms 2017 m. bendrai bus investuojama šiek tiek aktyviau. Prognozuojama, kad eksportas augs kartu su užsienio paklausa, tačiau vis dar tikėtina, kad importas viršys eksportą. Todėl prognozuojama, kad grynosios prekybos įtaka BVP augimui išliks šiek tiek neigiama, tačiau gerokai mažiau nei 2015 m. Manoma, kad SVKI infliacija 2016 m. padidės iki 0,7 %, daugiausia dėl didesnių netiesioginių mokesčių. Nors nuo pavasario prognozės paskelbimo prastesnių perspektyvų rizika išaugo, 2016 m. pirmojo ketvirčio duomenys ir preliminari informacija apie antrąjį ketvirtį apskritai patvirtina prognozėje pateiktą perspektyvą likusiai metų daliai;

               (7)

            remiantis Komisijos 2016 m. pavasario prognoze, tikimasi, kad 2016 m. valdžios sektoriaus deficitas sumažės iki 2,7 % BVP. 2016 m. biudžete, kuris įsigaliojo 2016 m. kovo 31 d., siekiamas deficitas – 2,2 % BVP; tai buvo patvirtinta ir 2016 m. stabilumo programoje. Skirtumas tarp Vyriausybės tikslo ir Komisijos prognozės susidarė dėl mažiau optimistiško Komisijos makroekonominio scenarijaus, pagal kurį prognozuojamos mažesnės mokestinės pajamos ir didesnės socialinės išlaidos, taip pat dėl Komisijos pateikto nuosaikesnio kai kurių konsolidavimo priemonių naudos vertinimo, visų pirma kalbant apie planuojamą tarpinio vartojimo ir kitų einamųjų išlaidų mažinimą. Remiantis Komisijos 2016 m. pavasario prognoze numatoma, kad 2017 m. valdžios sektoriaus deficitas toliau mažės iki 2,3 % BVP. Numatomas pagerėjimas daugiausia siejamas su deficitą mažinančia vienkartine operacija, susijusia su tikėtinu Banco Privado Português (BPP) banko garantijos, kurios vertė – maždaug
                   % BVP, susigrąžinimu. Atsižvelgus į šį vienkartinį poveikį biudžetui, prognozuojama, kad 2017 m. deficitas pasiektų 2,6 % BVP. Remiantis Komisijos pateiktu 2016 m. biudžete ir 2016 m. stabilumo programoje nurodytų priemonių naudos vertinimu, Komisijos 2016 m. pavasario prognozėje numatoma, kad 2016 ir 2017 m. struktūrinis deficitas padidės po
                   % BVP;

               (8)

               2013–2015 m. laikotarpiu valdžios sektoriaus bendrosios skolos santykis su BVP iš esmės stabilizavosi ir 2013 m. siekė 129,2 %, 2014 m. – 130,2 %, o 2015 m. – 129,0 %. Atsižvelgiant į reikšmingus skolą mažinančius atsargų ir srautų koregavimus 2016 m. ir nuolatinį pirminį perteklių, Komisijos 2016 m. pavasario prognozėje numatoma, kad 2016 m. skolos santykis sumažės iki 126 % BVP, o vėliau, 2017 m., – iki 124,5 % BVP. Regis, artimiausiu metu Portugalijai negresia didelė fiskalinės krizės rizika, nors negalima atmesti trumpalaikių problemų galimybės (jų gali kilti dėl bendrosios ir grynosios valdžios sektoriaus skolos, bendrųjų finansavimo poreikių, grynosios tarptautinių investicijų pozicijos, taip pat neveiksnių paskolų arba bendrų kapitalo poreikių bankų sistemoje lygio ir dalies pokyčio). Tačiau atrodo, kad vidutinės trukmės laikotarpiu rizika bus reikšminga dėl didelės susikaupusios skolos ir skolos santykio didelio jautrumo galimiems palūkanų normų padidėjimams ir neigiamiems nominalaus augimo sukrėtimams. Ilguoju laikotarpiu, su sąlyga, kad nuolat bus išlaikomas pakankamas struktūrinis pirminis balansas, dėl praeityje įgyvendintų pensijų reformų rizika tvarumui atrodo nedidelė;

               (9)

               taikant fiskalinės politikos priemones, numatytas 2016 m. biudžete, valdžios sektoriaus deficitas 2016 m. būtų mažesnis nei 3 % BVP. Tačiau pagal Komisijos 2016 m. pavasario prognozę patikimumo riba, neleidžianti viršyti Sutartyje nustatytos pamatinės vertės, yra menka. Atsižvelgiant į didelį netikrumą, susijusį su ekonominiais ir biudžeto pokyčiais, deficito panaikinimo laikotarpio metais rekomenduojami biudžeto tikslai turėtų būti aiškiai mažesni už Sutartyje nustatytą 3 % BVP pamatinę vertę, kad iki nurodyto termino būtų užtikrintas ilgalaikis perviršinio deficito panaikinimas;

               (10)

               pagal Reglamento (EB) Nr. 1467/97 5 straipsnį Taryba savo sprendime, kuriuo pagal SESV 126 straipsnio 9 dalį įspėjama imtis deficito mažinimo priemonių, turi pareikalauti, kad valstybė narė įvykdytų metinius biudžeto tikslus, t. y. remiantis prognoze, kuria grindžiamas įspėjimas, pasiektų minimalų pagal ciklą patikslinto balanso metinį pagerėjimą, kurio lyginamasis dydis atėmus vienkartines ir laikinąsias priemones būtų ne mažesnis kaip 0,5 % BVP. Kadangi tas sprendimas priimtas antrąjį pusmetį, atsižvelgiant į dabartinius Komisijos įverčius pavasario prognozėje, yra pagrindo manyti, kad nepakitęs struktūrinis balansas 2016 m. suteiktų pakankamą patikimumo ribą siekiant tvariai panaikinti perviršinį deficitą;

               (11)

               todėl siekiant patikimo ir tvaraus koregavimo plano reikėtų, kad Portugalijos valdžios sektoriaus deficitas 2016 m. pasiektų 2,5 % BVP; tai atitiktų, palyginti su 2015 m., nepakitusį struktūrinį balansą. Tais biudžeto tikslais atsižvelgiama į poreikį kompensuoti šalutinį fiskalinio konsolidavimo poveikį viešiesiems finansams, kuris susidarė dėl jo poveikio visai ekonomikai;

               (12)

               pagal siūlomą koregavimo planą numatytas deficito tikslas neapima potencialaus tiesioginio fiskalinio galimų bankų paramos priemonių poveikio 2016 m. antrąjį pusmetį. Taip yra todėl, kad esama didelio neapibrėžtumo, susijusio su veiksmingu tų priemonių įgyvendinimu ir statistinių duomenų registravimu, taigi ir jų galimu poveikiu deficitui ir skolai. Visomis galimos bankų sektoriaus paramos priemonėmis turėtų būti siekiama kiek įmanoma apriboti fiskalinį poveikį, kad būtų užtikrintas skolos tvarumas;

               (13)

               turint omenyje Komisijos 2016 m. pavasario prognozėje nurodytą struktūrinį pablogėjimą, laikoma, kad norint pasiekti biudžeto tikslus, kuriuos numatoma pasiekti pagal siūlomą koregavimo planą, 2016 m. reikalingos papildomos konsolidavimo priemonės, kurių apytikslis poveikis sudarytų 0,25 % BVP. Visų pirma, Portugalija įgyvendina į 2016 m. biudžetą įtrauktas priemones, taip pat išlaidų kontrolės vykdant prekių ir paslaugų viešuosius pirkimus mechanizmą, kuris šiuo metu pabrėžiamas 2016 m. stabilumo programoje. Šias sutaupytas lėšas turėtų papildyti kitos struktūrinio pobūdžio su pajamomis susijusios priemonės, skirtos netiesioginio apmokestinimo pajamoms didinti išplečiant mokesčių bazę ir mažinant mokesčių išlaidas. Vienas būdas tai pasiekti galėtų būti vis dar plataus lengvatinių PVM tarifų taikymo koregavimas;

               (14)

               be to, Portugalija turėtų stiprinti struktūrines reformas, kad padidintų konkurencingumą ir ilgalaikį tvarų augimą pagal Portugalijai skirtas Tarybos rekomendacijas, susijusias su Europos semestru ir ypač su perviršinio makroekonominio disbalanso panaikinimu. Visų pirma, siekiant padidinti Portugalijos viešųjų finansų atsparumą, reikalingos papildomos fiskalinės struktūrinės priemonės. Laiku ir griežtai įgyvendinant peržiūrėtą Biudžeto sistemos įstatymą ir Įsipareigojimų kontrolės įstatymą, taip pat toliau gerinant pajamų surinkimą ir išlaidų kontrolę galima iš esmės prisidėti prie patikimos fiskalinės būklės užtikrinimo ir išlaikymo. Portugalija turėtų pateikti aiškų tvarkaraštį ir imtis veiksmų, kad visiškai padengtų sveikatos priežiūros sistemos įsiskolinimus ir padidintų jos veiksmingumą, sumažintų pensijų sistemos priklausomumą nuo biudžeto pervedimų ir užtikrintų, kad būtų sutaupyta lėšų restruktūrizuojant valstybės įmones;

               (15)

               pagal SESV 126 straipsnio 9 dalį Taryba, priimdama sprendimą pateikti įspėjimą pagal tą nuostatą, gali pareikalauti atitinkamos valstybės narės pagal konkretų grafiką teikti koregavimo veiksmų ataskaitas. Pagal Reglamento (EB) Nr. 1467/97 5 straipsnio 1a dalį valstybės narės ataskaitoje nurodomi valdžios sektoriaus išlaidų ir pajamų tikslai, išlaidų ir pajamų sričių fiskalinės politikos priemonės ir informacija apie politikos veiksmus, kurių imtasi atsižvelgiant į konkrečias Tarybos rekomendacijas. Kad būtų lengviau stebėti, kaip laikomasi termino, iki kurio turi būti įvykdytos šiame sprendime pateiktos rekomendacijos, ir perviršinio deficito panaikinimo termino, Portugalija turėtų pateikti tokią ataskaitą iki 2016 m. spalio 15 d. tuo pačiu metu su 2017 m. biudžeto plano projektu;

               (16)

               pagal Europos Parlamento ir Tarybos reglamento (ES) Nr. 473/2013 (4) 9 straipsnio 1 dalį ir 17 straipsnio 2 dalį iki to paties termino – 2016 m. spalio 15 d. – Portugalija taip pat turėtų pateikti ekonominės partnerystės programą. Ekonominės partnerystės programoje turėtų būti aprašytos politinės priemonės ir struktūrinės reformos, reikalingos siekiant užtikrinti veiksmingą ir ilgalaikį perviršinio deficito panaikinimą, kaip antai nacionalinės reformų programos ir stabilumo programos parengimas, ir visiškai atsižvelgta į Tarybos rekomendacijas dėl bendrųjų ekonominės ir užimtumo politikos gairių įgyvendinimo;

               (17)

               kaip reikalaujama Reglamento (ES) Nr. 473/2013 10 straipsnyje, Portugalija taip pat turėtų teikti ataskaitas Komisijai ir Ekonomikos ir finansų komitetui, laikydamasi Komisijos deleguotajame reglamente (ES) Nr. 877/2013 (5) nustatytų nurodymų. Pirmą kartą ataskaitą reikėtų pateikti iki 2017 m. sausio 15 d., o vėliau – kas tris mėnesius,

         PRIĖMĖ ŠĮ SPRENDIMĄ:
   1 straipsnis
   1.   Portugalija ištaiso esamą perviršinio deficito padėtį ne vėliau kaip 2016 m.
   2.   2016 m. Portugalija sumažina valdžios sektoriaus deficitą iki 2,5 % BVP. Šis tikslas neapima tiesioginio galimos bankų paramos poveikio. Remiantis Komisijos 2016 m. pavasario prognoze, šis valdžios sektoriaus deficito sumažėjimas atitinka, palyginti su 2015 m., nepakitusį struktūrinį balansą. Visas nenumatytas pajamas Portugalija taip pat panaudoja deficito ir skolos mažinimui paspartinti.
   3.   Be sutaupytinų lėšų, kurios jau įtrauktos į Komisijos 2016 m. pavasario prognozę, 2016 m. Portugalija priima ir visapusiškai įgyvendina 0,25 % BVP vertės konsolidavimo priemones. Visų pirma, Portugalija visapusiškai įgyvendina konsolidavimo priemones, įtrauktas į 2016 m. biudžetą, įskaitant stabilumo programoje pabrėžtą papildomą išlaidų kontrolę vykdant prekių ir paslaugų viešuosius pirkimus. Portugalija, siekdama rekomenduoto struktūrinio tikslo, šių taupymo priemonių poveikį stiprina papildomomis struktūrinio pobūdžio priemonėmis.
   4.   Jei kiltų pavojus biudžeto planams, Portugalija pasirengusi priimti tolesnes priemones. Fiskalinio konsolidavimo priemonėmis užtikrinamas ilgalaikis valdžios sektoriaus balanso pagerėjimas augimą skatinančiu būdu.
   5.   Siekdama užtikrinti tvarų viešųjų finansų pagerėjimą, Portugalija griežtai įgyvendina Biudžeto sistemos įstatymą bei Įsipareigojimų kontrolės įstatymą ir toliau gerina pajamų surinkimą ir išlaidų kontrolę. Portugalija pateikia aiškų tvarkaraštį ir imasi veiksmų, kad visiškai padengtų sveikatos priežiūros sistemos įsiskolinimus ir padidintų jos veiksmingumą, sumažintų pensijų sistemos priklausomumą nuo biudžeto pervedimų ir užtikrintų, kad būtų sutaupyta lėšų restruktūrizuojant valstybės įmones.
   2 straipsnis
   Taryba nustato 2016 m. spalio 15 d. terminą, iki kurio Portugalija turi imtis veiksmingų priemonių ir pateikti Tarybai ir Komisijai ataskaitą apie priemones, kurių imtasi reaguojant į šį sprendimą. Ataskaitoje nurodomi valdžios sektoriaus išlaidų ir pajamų tikslai, išlaidų ir pajamų sričių diskrecinės priemonės ir informacija apie veiksmus, kurių imtasi pagal 1 straipsnio 5 dalį.
   3 straipsnis
   Šis sprendimas skirtas Portugalijos Respublikai.

      Priimta Briuselyje 2016 m. rugpjūčio 8 d.

            Tarybos vardu

            Pirmininkas

         M. LAJČÁK

      (1)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (2)  2011 m. gegužės 30 d. Tarybos įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai (OL L 159, 2011 6 17, p. 88).

      (3)  Visi dokumentai, susiję su perviršinio deficito procedūra Portugalijoje, pateikti adresu http://ec.europa.eu/economy_finance/economic_governance/sgp/deficit/countries/portugal_en.htm

      (4)  2013 m. gegužės 21 d. Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (OL L 140, 2013 5 27, p. 11).

      (5)  2013 m. birželio 27 d. Komisijos deleguotasis reglamentas (ES) Nr. 877/2013, kuriuo papildomas Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (OL L 244, 2013 9 13, p. 23).


title: 2006 m. gruodžio 4 d. Tarybos Sprendimas, iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir susijusiomis ne ES institucijomis

text:
19.12.2006

               LT

               Europos Sąjungos oficialusis leidinys

               C 311/10

      TARYBOS SPRENDIMAS

   2006 m. gruodžio 4 d.
   iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir susijusiomis ne ES institucijomis
   (2006/C 311/02)
   EUROPOS SĄJUNGOS TARYBA,
   atsižvelgdama į Konvencijos dėl Europos policijos biuro įsteigimo (Europolo konvencija) (1) 42 straipsnio 2 dalį, 10 straipsnio 4 dalį ir 18 straipsnį,
   atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorės santykius su trečiosiomis valstybėmis ir susijusiomis ne Europos Sąjungos institucijomis (2), ypač į to akto 2 straipsnį,
   atsižvelgdama į 1998 m. lapkričio 3 d. Tarybos aktą, nustatantį Europolo iš trečiųjų šalių gaunamą informaciją reglamentuojančias taisykles (3), ypač į to akto 2 straipsnį,
   atsižvelgdama į 1999 m. kovo 12 d. Tarybos aktą, patvirtinantį taisykles, reglamentuojančias Europolo vykdomą asmens duomenų perdavimą trečiosioms valstybėms ir trečiosioms institucijoms (4), ypač į to akto 2 ir 3 straipsnius,
   kadangi:

               (1)

               Dėl operatyvinių reikalavimų ir būtinybės Europolo pagalba veiksmingai kovoti su organizuotomis nusikalstamumo formomis, būtina įtraukti Kiniją ir Lichtenšteiną į trečiųjų valstybių, su kuriomis Europolo direktorius yra įgaliotas pradėti derybas, sąrašą.

               (2)

               Dėl to 2000 m. kovo 27 d. Tarybos sprendimas (5) turėtų būti iš dalies pakeistas,

         NUSPRENDĖ:
   1 straipsnis
   2000 m. kovo 27 d. Tarybos sprendimas iš dalies keičiamas taip:
   2 straipsnio 1 dalies tekste su antrašte „Trečiosios valstybės“ abėcėlės tvarka pateiktas sąrašas papildomas šiomis valstybėmis:

                  „—

                  Kinija“;

   ir

                  „—

                  Lichtenšteinas“.

   2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja kitą dieną nuo jo priėmimo.

      Priimta Briuselyje, 2006 m. gruodžio 4 d.

            Tarybos vardu

            Pirmininkas

         L. LUHTANEN

      (1)  OL C 316, 1995 11 27, p. 2.

      (2)  OL C 26, 1999 1 30, p. 19.

      (3)  OL C 26, 1999 1 30, p. 17.

      (4)  OL C 88, 1999 3 30, p. 1.

      (5)  OL C 106, 2000 4 13, p. 1. Sprendimas su paskutiniais pakeitimais, padarytais Sprendimu 2005/169/EB (OL L 56, 2005 3 2, p. 14).


title: 2011 m. lapkričio 29 d. Komisijos sprendimas, kuriuo skiriami konsultacinės vaisių vartojimo skatinimo mokyklose programos ekspertų grupės nariai

text:
30.11.2011

               LT

               Europos Sąjungos oficialusis leidinys

               C 349/7

         KOMISIJOS SPRENDIMAS
   2011 m. lapkričio 29 d.
   kuriuo skiriami konsultacinės vaisių vartojimo skatinimo mokyklose programos ekspertų grupės nariai
   2011/C 349/05
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gruodžio 18 d. Komisijos sprendimą 2009/986/ES, kuriuo sudaroma konsultacinė vaisių vartojimo skatinimo mokyklose ekspertų grupė (1), ypač į jo 4 straipsnį,
   kadangi:

               (1)

               Komisija sudarė nepriklausomų ekspertų grupę ir apibrėžė jos uždavinius bei struktūrą pagal Sprendimą 2009/986/ES.

               (2)

               pagal Sprendimo 2009/986/ES 4 straipsnio 2 dalies c punktą buvo paskelbtas kvietimas teikti kandidatūras Žemės ūkio ir kaimo plėtros generalinio direktorato interneto svetainėje ir Europos Sąjungos oficialiajame leidinyje
                   (2). Šių paraškų pagrindu ir, vykdydama reikalavimą rinkti, tvarkyti ir paskelbti atitinkamus asmens duomenis pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3), Komisija turėtų paskirti ekspertų grupės narius, atrinktus iš reikalingą patirtį turinčių specialistų,

         NUSPRENDĖ:
   1 straipsnis
   1.   Šie kandidatai nuo sprendimo priėmimo dienos yra skiriami nuolatiniais ekspertų grupės nariais trejų metų kadencijai su galimybe ją pratęsti:

               —

               Saida Barnat,

               —

               Margherita Caroli,

               —

               Bela Franchini,

               —

               Victoria Anna Kovacs,

               —

               Athena Linos,

               —

               Charles Fergus Lowe,

               —

               Mario Mazzocchi,

               —

               Bent Egberg Mikkelsen,

               —

               Loes Neven,

               —

               Martine Padilla.

         2.   Šie kandidatai nuo sprendimo priėmimo dienos yra skiriami pakaitiniais ekspertų grupės nariais trejų metų kadencijai su galimybe ją pratęsti:

               —

               Alessandra Bordoni,

               —

               Michele Cecchini,

               —

               Inken Birte Christoph,

               —

               Piero Ferrari,

               —

               Susana González Manzano,

               —

               Michael Kenneth Heasman,

               —

               Vaios Karathanos,

               —

               Chrystalleni Lazarou,

               —

               Yannis Manios,

               —

               Timothy (Tim) Marsch,

               —

               Morten Kromann Nielsen,

               —

               Andrea Pezzana,

               —

               Ana Isabel Rito,

               —

               Aileen Robertson,

               —

               Inge Tetens,

               —

               Antonia Trichopoulou.

         2 straipsnis
   Šis sprendimas įsigalioja jo priėmimo dieną ir bus taikomas iki 2014 m. gruodžio 31 d.

      Priimta Briuselyje 2011 m. lapkričio 29 d.

            Komisijos vardu

         Dacian CIOLOȘ

            Komisijos narys

      (1)  OL L 338, 2009 12 19, p. 99.

      (2)  OL C 296, 2010 10 30, p. 25.

      (3)  OL L 8, 2001 1 12, p. 1.


title: 1987 m. balandžio 28 d. Komisijos sprendimas dėl Jungtinių Amerikos Valstijų įmonių, patvirtintų importuoti į Bendriją šviežią mėsą, sąrašo

text:
Svarbus teisinis pranešimas

|

31987D0257

Oficialusis leidinys L 121 , 09/05/1987 p. 0046 - 0049 specialusis leidimas suomių kalba: skyrius 3 tomas 23 p. 0131  specialusis leidimas švedų kalba: skyrius 3 tomas 23 p. 0131

		Komisijos sprendimas1987 m. balandžio 28 d.dėl Jungtinių Amerikos Valstijų įmonių, patvirtintų importuoti į Bendriją šviežią mėsą, sąrašo(87/257/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 87/64/EEB [2], ypač į jos 4 straipsnio 1 punktą ir 18 straipsnio 1 punktą,kadangi trečiųjų šalių įmonėms negali būti leidžiama eksportuoti į Bendriją šviežios mėsos, jei jos neatitinka Direktyva 72/462/EEB nustatytų bendrųjų ir specialiųjų sąlygų;kadangi pagal Direktyvos 72/462/EEB 4 straipsnio 3 punktu, Jungtinės Amerikos Valstijos pateikė įmonių, kurioms leidžiama eksportuoti į Bendriją, sąrašą;kadangi, remiantis pirmąja apžiūra, nei viena įmonė nebuvo pripažinta atitinkanti sąlygas, o Komisijos sprendimas 86/189/EEB [3] draudžia valstybėms narėms visoje Bendrijoje importuoti šviežią mėsą iš Jungtinių Amerikos Valstijų įmonių, bet vis dar leidžia toms valstybėms narėms, kurių nacionaliniai teisės aktai tai leido, nenutraukti esamų prekybos su Amerikos valdžios institucijų pasiūlytomis įmonėmis srautų septynis mėnesius;kadangi, iš naujo apsvarsčius įmones, Komisijos sprendimu 87/134/EEB [4] pereinamosios priemonės buvo pratęstos iki 1987 m. balandžio 29 d., kai įsigalios iš dalies pakeistos Bendrijos taisyklės; kadangi mėsa į šių įmonių į Bendriją gali būti įvežama tik iki 1987 m. gegužės 22 d.;kadangi, vadovaujantis Direktyvos 72/462/EEB 5 straipsniu ir 1986 m. rugsėjo 11 d. Komisijos sprendimo 86/474/EEB dėl vietoje atliekamų patikrinimų, kuriuos reikia surengti importuojant galvijus ir kiaules bei šviežią mėsą iš tų valstybių, kurios nėra valstybės narės, įgyvendinimo [5] 2 straipsnio 1 punktu, atlikta pakartotinė apžiūra parodė, kad tam tikrų įmonių higienos būklė pagerėjo ir todėl gali būti laikoma patenkinama;kadangi todėl jos gali būti įtrauktos į pradinį įmonių, kurioms leidžiama eksportuoti į Bendriją, sąrašą;kadangi klausimas dėl kitų Jungtinių Amerikos Valstijų pasiūlytų įmonių turi būti išnagrinėtas iš naujo, remiantis papildoma informacija dėl jų higienos būklės ir jų gebėjimo greitai prisitaikyti prie Bendrijos teisės aktų;kadangi, siekiant išvengti staigaus prekybos nutraukimo, šioms įmonėms gali būti laikinai leista nuo 1987 m. balandžio 29 d. eksportuoti šviežią mėsą į tas valstybes nares, kurios yra pasirengusios jas pripažinti;kadangi todėl bus būtina iš naujo apsvarstyti ir prireikus iš dalies pakeisti šį sprendimą, atsižvelgiant į priemones, kurių buvo to siekiant imtasi, ir į padarytą pažangą;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Priedo sąraše išvardytos Jungtinių Amerikos Valstijų įmonės, vadovaujantis minėtu priedu, yra tvirtinamos importuoti šviežią mėsą į Bendriją.2. Importą iš šių įmonių ir toliau reglamentuoja kituose teisės aktuose nustatytos Bendrijos veterinarijos nuostatos, visų pirma susijusios su sveikatos apsauga.2 straipsnisNepažeidžiant Sprendimo 86/189/EEB nuostatų, nuo 1987 m. balandžio 29 d. iki 1987 m. gruodžio 31 d. valstybės narės gali leisti importuoti šviežią mėsą į sąrašą, kurį Komisija siunčia valstybėms narėms, įtrauktų įmonių.3 straipsnisValstybės narės draudžia importuoti šviežią mėsą iš 1 arba 2 straipsniuose nenurodytų įmonių.4 straipsnisŠis sprendimas nagrinėjamas iš naujo ir prireikus iš dalies keičiamas iki 1987 m. gruodžio 31 d.5 straipsnisŠis sprendimas skirtas valstybėms narėms.Priimta Briuselyje, 1987 m. balandžio 28 d.Komisijos varduFrans AndriessenPirmininko pavaduotojas[1] OL L 302, 1972 12 31, p. 28.[2] OL L 34, 1987 2 5, p. 52.[3] OL L 140, 1986 5 27, p. 30.[4] OL L 51, 1987 2 20, p. 55.[5] OL L 279, 1986 9 30, p. 55.--------------------------------------------------PRIEDASĮMONIŲ SĄRAŠASPatvirtinimo Nr. | Įmonė, adresas | Kategorija |S | MP | Š | B | A (O) | K | VM | YP |1-30 | "New Orleans Inspection Service Inc.", New Orleans, Luiziana | | | × | | | | | |1-113 | "US Cold Storage", Philadelphia, Pensilvanija | | | × | | | | | |1-149 | "C W Storage", Albany, Niujorkas | | | × | | | | | |1-162 | "Americold", Fogelsville, Pensilvanija | | | × | | | | | |1-183 | "Blue Grass Inspection Service", Philadelphia, Pensilvanija | | | × | | | | | |1-195 | "Rosenberger's Cold Storage Inc.", Hatfield, Pensilvanija | | | × | | | | | |1-305 | "Georgia Ports Authority", Savannah, Džordžija | | | × | | | | | |1-320 | "South Carolina State Ports Authority", North Charleston, Pietų Karolina | | | × | | | | | |1-333 | "Diamond Distribution Center", Newark, Delaveras | | | × | | | | | |1-335 | "Service Cold Storage", Miami, Florida | | | × | | | | | |1-346 | "Primliks", Miami, Florida | | | × | | | | | |382G | "Smithfield Packing Co.", Norfolk, Virginija | | | × | | | | | |413 | "Lundy Packing", Clinton, Šiaurės Karolina | × | × | | | | × | | |511 | "Rocco Further Processing", Timberville, Virginija | × | × | | | × | | | |553 | "Standard Meat Co.", Forth Worth, Teksas | | × | | × | | | | |589 | "United Beef Co. Inc.", Boston, Masačiusetsas | | × | | × | | | | |E-713 | "Central Nebraska Packing Inc.", North Platte, Nebraska | × | × | | | | | × | |1198 | "Omaha Steaks International Inc.", Omaha, Nebraska | | × | | × | | × | | |2444 | "Strauss Bros Packing Co. Inc.", Hales Corners, Viskonsinas | × | × | | × | | | | |3001 | "Capitol Cold Storage", San Antonia, Teksas | | | × | | | | | |3056 | "Termicol Inc.", Wallula, Vašingtonas | | | × | | | | | |3131 | "Worthington Freezer Warehouse Company", Worthington, Minesota | | | × | | | | | |3136 | "Fairmont Refrigerated Service Co.", Fairmont, Minesota | | | × | | | | | |3149 | "L & B Corporation", Des Moines, Ajova | | | × | | | | | |3150 | "Beatrice Cold Storage Warehouse", Denver, Koloradas | | | × | | | | | |3158 | "Freezer Services Inc.", Amarillo, Teksas | | | × | | | | | |3161 | "United Monument Refrigeration Service", Indianapolis, Indiana | | | × | | | | | |3164 | "Americold Corporation", Boston, Masačiusetsas | | | × | | | | | |3170 | "Logansport Refrig Services", Logansport, Indiana | | | × | | | | | |3190 | "American Freezer Services Inc.", Fremont, Nebraska | | | × | | | | | |3198 | "L & B Corporation", Denison, Ajova | | | × | | | | | |3215 | "Napoleon Warehouse Inc.", Napoleon, Ohajus | | | × | | | | | |3216 | "Freezer Services Inc. of Texas", Garden City, Kanzasas | | | × | | | | | |3229 | "Iowa Beef Processors Inc.", Emporia, Kanzasas | | | × | | | | | |3245 | "United Refrigerated Services", Marshall, Misuris | | | × | | | | | |3256 | "Nobel Inc.", Denver, Koloradas | | | × | | | | | |3261 | "Rosenberger's Cold Storage Inc.", Hatfield, Pensilvanija | | | × | | | | | |3273 | "Central Nebraska Packing Inc.", North Platte, Nebraska | | | × | | | | | |3338 | "Millard Warehouse", Iowa City, Ajova | | | × | | | | | |3363 | "Millard Warehouse" ("L & B Corp"), Friona, Teksas | | | × | | | | | |3396 | "Americold", Bettendorf, Ajova | | | × | | | | | |3398 | "Millard Warehouse", Grand Island, Nebraska | | | × | | | | | |3407 | "Bell Cold Storage", St Paul, Minesota | | | × | | | | | |3475 | "Atlas Warehouse Cold Storage", Green Bay, Viskonsinas | | | × | | | | | |3512 | "Inland Storage Dist Center", Kansas City, Kanzasas | | | × | | | | | |3552 | "Cloverleaf Cold Storage Co." (Nr. 2), Sioux City, Ajova | | | × | | | | | |3562 | "L & B Corporation", Lincoln, Nebraska | | | × | | | | | |3610 | "Millard Cold Storage", Dodge City, Kanzasas | | | × | | | | | |3688 | "Newport St Paul Cold Storage", Newport, Minesota | | | × | | | | | |3722 | "Des Moines Cold Storage Co. Inc.", Des Moines, Ajova | | | × | | | | | |3738 | "Artesian Ice ir Cold Storage Co.", St Joseph, Misuris | | | × | | | | | |3747 | "Nordic Warehouses Inc.", Benson, Šiaurės Karolina | | | × | | | | | |3748 | "Sioux City Cold Storage", Sioux City, Ajova | | | × | | | | | |3854 | "Merchants Refrigerating Co.", Vinita Park, Misuris | | | × | | | | | |3860 | "Central Storage ir Warehouse Inc.", Eau Claire, Viskonsinas | | | × | | | | | |3871 | "York Cold Storage Co.", York, Nebraska | | | × | | | | | |3910 | "United States Cold Storage", East Peoria, Ilinojus | | | × | | | | | |3935 | "Millard Warehouse", Omaha, Nebraska | | | × | | | | | |3942 | "Wilkerson Cold Storage", Lubbock, Teksas | | | × | | | | | |E-4816 | "Great Western Meat Co.", Morton, Teksas | × | × | | | | | × | |6543 | "Savannah Cold Storage", Savannah, Džordžija | | | × | | | | | |E-8861 | "Amfran Packing Co.", Plainfield, Konektikutas | × | × | | | | | × | |8904 | "Bell Cold Storage", St Paul, Minesota | | | × | | | | | |E-9910 | "Cavalier Eksport Co.", Evington, Virginija | × | × | | | | | × | |--------------------------------------------------


title: 2010/480/BUSP: 2010 m. rugsėjo 3 d. Politinio ir saugumo komiteto sprendimas EUMM Georgia/1/2010, kuriuo pratęsiamas Europos Sąjungos stebėsenos misijos Gruzijoje EUMM Georgia vadovo įgaliojimų terminas

text:
4.9.2010

               LT

               Europos Sąjungos oficialusis leidinys

               L 234/16

         POLITINIO IR SAUGUMO KOMITETO SPRENDIMAS EUMM Georgia/1/2010
   2010 m. rugsėjo 3 d.
   kuriuo pratęsiamas Europos Sąjungos stebėsenos misijos Gruzijoje EUMM Georgia vadovo įgaliojimų terminas
   (2010/480/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. rugsėjo 15 d. Tarybos bendruosius veiksmus 2008/736/BUSP dėl Europos Sąjungos stebėsenos misijos Gruzijoje EUMM Georgia (1), ypač į jų 10 straipsnio 1 dalį,
   kadangi:

               (1)

               Pagal Bendrųjų veiksmų 2008/736/BUSP 10 straipsnio 1 dalį Taryba įgaliojo Politinį ir saugumo komitetą (toliau – PSK) pagal Sutarties 38 straipsnį priimti atitinkamus sprendimus Europos Sąjungos stebėsenos misijos Gruzijoje EUMM Georgia (toliau – EUMM Georgia) politinės kontrolės ir strateginio vadovavimo jai tikslais, įskaitant sprendimą paskirti misijos vadovą.

               (2)

               2008 m. rugsėjo 16 d. PSK, remdamasis generalinio sekretoriaus-vyriausiojo įgaliotinio pasiūlymu, Sprendimu EUMM/1/2008 (2) paskyrė Hansjörg HABER EUMM Georgia misijos vadovu laikotarpiui iki 2009 m. rugsėjo 15 d.

               (3)

               2009 m. liepos 31 d. PSK, remdamasis generalinio sekretoriaus-vyriausiojo įgaliotinio pasiūlymu, priėmė Sprendimą EUMM Georgia/1/2009 (3), kuriuo iki 2010 m. rugsėjo 15 d pratęsiamas EUMM Georgia misijos vadovo Hansjörg HABER įgaliojimų laikotarpis.

               (4)

               2010 m. birželio 30 d. Sąjungos vyriausiasis įgaliotinis užsienio reikalams ir saugumo politikai pasiūlė PSK pratęsti EUMM Georgia misijos vadovo Hansjörg HABER įgaliojimų terminą dar vieneriems metams – iki 2011 m. rugsėjo 15 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos stebėsenos misijos Gruzijoje EUMM Georgia vadovo Hansjörg HABER įgaliojimų terminas pratęsiamas iki 2011 m. rugsėjo 15 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. rugsėjo 3 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 248, 2008 9 17, p. 26.

      (2)  OL L 319, 2008 11 29, p. 79.

      (3)  OL L 214, 2009 8 19, p. 40.


title: 1998 m. kovo 9 d. Tarybos sprendimas dėl Jungtinių Tautų Organizacijos konvencijos dėl kovos su dykumėjimu šalyse, kurios patiria dideles sausras ir (ar) dykumėjimą, ypač esančiose Afrikoje, sudarymo Europos Bendrijos vardu

text:
Svarbus teisinis pranešimas

|

31998D0216

Oficialusis leidinys L 083 , 19/03/1998 p. 0001 - 0002

		Tarybos sprendimas1998 m. kovo 9 d.dėl Jungtinių Tautų Organizacijos konvencijos dėl kovos su dykumėjimu šalyse, kurios patiria dideles sausras ir (ar) dykumėjimą, ypač esančiose Afrikoje, sudarymo Europos Bendrijos vardu(98/216/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130r straipsnio 4 dalį ir 130y straipsnį kartu su 228 straipsnio 2 dalies pirmuoju sakiniu ir 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Komisija, gavusi Tarybos mandatą, Bendrijos vardu dalyvavo derybose, skirtose parengti tarptautinę konvenciją dėl kovos su dykumėjimu;kadangi Konvencija Bendrijos vardu buvo pasirašyta 1994 m. spalio 14 d. Paryžiuje;kadangi tos Konvencijos tikslas – kovoti su dykumėjimu ir šalyse, patiriančiose dideles sausras ir (ar) dykumėjimą, ypač esančiose Afrikoje, sušvelninti sausros padarinius, visuose lygmenyse atliekamais efektyviais veiksmais, kuriuos sustiprina tarptautinio bendradarbiavimo ir partnerystės priemonės, laikantis integruoto požiūrio siekiant prisidėti siekiant subalansuotos paveiktų rajonų plėtros tikslų;kadangi dykumėjimas yra pagrindinė gamtos problema, kurią sukelia sudėtinga fizinių, biologinių, politinių, socialinių, kultūrinių ir ekonominių veiksnių tarpusavio sąveika;kadangi Bendrija priėmė priemones, įskaitant teisės aktus, ir parėmė iniciatyvas rajonuose, kurie yra Konvencijos reguliavimo sferoje, ir jos pareiga tarptautiniu lygmeniu patvirtinti ir būti pasiruošusiam vykdyti šį įsipareigojimą;kadangi Bendrijos politika aplinkos srityje padeda skatinti tarptautines priemones skirtas spręsti regioninio arba globalinio masto aplinkos klausimus, įskaitant dykumėjimą;kadangi Bendrijos bendradarbiavimo vystymo politika skatina greitą ekonominę bei socialinę besivystančių šalių, ypač labiausiai nepasiturinčių, plėtrą ir skurdo besivystančiose šalyse likvidavimą – du tikslus, kurių siekiama ir minėta Konvencija;kadangi Konvencija apima nuostatas, reglamentuojančias pagalbą kuriant su aplinkosauga susijusias iniciatyvas ir taip kovojant su dykumėjimu šiaurinėje Viduržemio jūros baseino regiono dalyje; kadangi šios priemonės padės spręsti regioninio masto aplinkosaugos klausimus;kadangi Bendrijos politika mokslo ir technologinių tyrimų srityje labai padeda išsaugoti gamtą ir kovoti su dykumėjimu, daugiausia specifinių programų, skirtų moksliniam ir technologiniam bendradarbiavimui su trečiosiomis šalimis, ir su globaliniais pokyčiais susijusių veiksmų, vykdomų per Aplinkosaugos ir klimato programą, dėka;kadangi į Konvencijos priėmimą gali būti atsižvelgta ateityje priimant priemones, susijusias su specialiomis iniciatyvomis ekonominės ir socialinės plėtros srityje;kadangi Bendrija ir valstybės narės, atsižvelgdamos į jų kompetencijos sritis, bendradarbiauja su trečiosiomis šalimis ir atitinkamomis tarptautinėmis organizacijomis;kadangi visos valstybės narės jau priėmė Konvenciją deponuodamos savo ratifikavimo dokumentus;kadangi Bendrijos priimta Konvencija padės pasiekti Sutarties 130a, 130b ir 130u straipsniuose nustatytus tikslus,NUSPRENDĖ:1 straipsnisBendrijos vardu patvirtinama Jungtinių Tautų konvencija dėl kovos su dykumėjimu šalyse, kurios patiria dideles sausras ir (ar) dykumėjimą, ypač esančiose Afrikoje.Visas Konvencijos tekstas ir jos 34 straipsnio 2 bei 3 dalyse numatyta kompetencijos deklaracija pridedama prie šio sprendimo.2 straipsnisTarybos pirmininkas įgaliojamas paskirti asmenį (asmenis), kuriam suteikiama teisė deponuoti Konvencijos ratifikavimo dokumentą Jungtinių Tautų Generaliniam Sekretoriui, laikantis Konvencijos 34 straipsnio nuostatų.Šis asmuo (asmenys) tuo pačiu metu deponuoja prie šio sprendimo pridėtą kompetencijos deklaraciją.3 straipsnisPozicija, kurią Bendrija turi priimti Susitariančiųjų šalių konferencijoje, jei tos organizacijos prašoma priimti juridiškai galiojančius sprendimus, kvalifikuota balsų dauguma patvirtina Taryba, remdamasi Komisijos pasiūlymu.Kai sprendžiami Bendrijos kompetencijos klausimai, šalių konferencijoje Bendriją atstovauja Komisija.4 straipsnisŠis sprendimas skelbiamas Europos Bendrijų oficialiajame leidinyje.Priimta Liuksemburge, 1998 m. kovo 9 d.Tarybos varduPirmininkasG. Brown[1] OL C 299, 1997 9 30, p. 1.[2] OL C 339, 1997 11 10.--------------------------------------------------